CELEX: 32021R0850
Language: fi
Date: 2021-05-26 00:00:00
Title: Komission asetus (EU) 2021/850, annettu 26 päivänä toukokuuta 2021, kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteen II muuttamisesta ja oikaisemisesta sekä liitteiden III, IV ja VI muuttamisesta (ETA:n kannalta merkityksellinen teksti)

28.5.2021   
               
               
                  FI
               
               
                  Euroopan unionin virallinen lehti
               
               
                  L 188/44
               
            
         KOMISSION ASETUS (EU) 2021/850,
         annettu 26 päivänä toukokuuta 2021,
         kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteen II muuttamisesta ja oikaisemisesta sekä liitteiden III, IV ja VI muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kosmeettisista valmisteista 30 päivänä marraskuuta 2009 annetun Euroopan parlamentin ja neuvoston asetuksen (EY) N:o 1223/2009 (1) ja erityisesti sen 15 artiklan 1 kohdan, 15 artiklan 2 kohdan neljännen alakohdan ja 31 artiklan 1 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston asetuksessa (EY) N:o 1272/2008 (2) säädetään aineiden yhdenmukaistetusta luokituksesta syöpää aiheuttaviksi, sukusolujen perimää vaurioittaviksi tai lisääntymiselle vaarallisiksi aineiksi, jäljempänä ’CMR-aineet’, Euroopan kemikaaliviraston riskinarviointikomitean valmisteleman lausunnon perusteella. Aineet luokitellaan kategoriaan 1A, 1B tai 2 kuuluviksi CMR-aineiksi niiden CMR-ominaisuuksia koskevan näytön tason mukaan.
                  
               
                     (2)
                  
                  
                     Asetuksen (EY) N:o 1223/2009 15 artiklassa säädetään, että asetuksen (EY) N:o 1272/2008 liitteessä VI olevan 3 osan mukaiseen kategoriaan 1A, 1B tai 2 kuuluviksi luokiteltujen CMR-aineiden käyttö kosmeettisissa valmisteissa on kielletty. CMR-ainetta saa kuitenkin käyttää kosmeettisissa valmisteissa, jos asetuksen (EY) N:o 1223/2009 15 artiklan 1 kohdan toisessa virkkeessä tai 15 artiklan 2 kohdan toisessa alakohdassa vahvistetut edellytykset täyttyvät.
                  
               
                     (3)
                  
                  
                     Jotta CMR-aineiden käyttökielto pantaisiin yhdenmukaisesti täytäntöön sisämarkkinoilla, jotta voitaisiin taata oikeusvarmuus etenkin talouden toimijoiden ja kansallisten toimivaltaisten viranomaisten kannalta ja jotta voitaisiin varmistaa ihmisten terveyden korkeatasoinen suojelu, olisi CMR-aineet sisällytettävä asetuksen (EY) N:o 1223/2009 liitteessä II olevaan kiellettyjen aineiden luetteloon tai liitteessä III olevaan rajoitusten kohteina olevien aineiden luetteloon ja aiheellisissa tapauksissa poistettava mainitun asetuksen liitteissä III–VI olevista rajoitusten kohteena olevien tai sallittujen aineiden luetteloista. Jos asetuksen (EY) N:o 1223/2009 15 artiklan 1 kohdan toisessa virkkeessä tai 15 artiklan 2 kohdan toisessa alakohdassa vahvistetut edellytykset täyttyvät, mainitun asetuksen liitteissä III–VI olevia rajoitusten kohteena olevien tai sallittujen aineiden luetteloita olisi muutettava.
                  
               
                     (4)
                  
                  
                     Komission delegoidun asetuksen (EU) 2020/217 (3), jota sovelletaan 1 päivästä lokakuuta 2021 alkaen, nojalla tietyt aineet on luokiteltu CMR-aineiksi asetuksen (EY) N:o 1272/2008 mukaisesti. Sen vuoksi on tarpeen kieltää näiden CMR-aineiden käyttö kosmeettisissa valmisteissa samasta päivästä alkaen.
                  
               
                     (5)
                  
                  
                     Delegoidun asetuksen (EU) 2020/217 mukaan aine TiO2 (INCI-nimi: titanium dioxide) luokitellaan kategoriaan 2 kuuluvaksi hengitysteitse syöpää aiheuttavaksi aineeksi, kun on kyseessä jauhe, joka sisältää vähintään 1 prosenttia titaanidioksidihiukkasia, joiden aerodynaaminen halkaisija on enintään 10 μm.
                  
               
                     (6)
                  
                  
                     Titaanidioksidi sisältyy tällä hetkellä asetuksen (EY) N:o 1223/2009 liitteessä IV olevaan viitenumerokohtaan 143, ja sen käyttö väriaineena kosmeettisissa valmisteissa on sallittua edellyttäen, että se täyttää komission asetuksen (EU) N:o 231/2012 (4) liitteessä olevassa viitenumerokohdassa E 171 (titaanidioksidi) vahvistetut puhtauskriteerit. Titaanidioksidi mainitaan myös asetuksen (EY) N:o 1223/2009 liitteessä VI olevissa viitenumerokohdissa 27 ja 27a (nanomuoto) UV-suodattimena, ja sen käyttö sallitaan kosmeettisissa valmisteissa enintään 25 prosentin pitoisuuksina. Lisäksi titaanidioksidi (nano) on sallittu kyseisessä viitenumerokohdassa lueteltujen edellytysten mukaisesti käyttövalmiissa valmisteissa, lukuun ottamatta valmisteita, jotka voivat aiheuttaa loppukäyttäjän keuhkojen altistumista hengitysteitse.
                  
               
                     (7)
                  
                  
                     Sen jälkeen, kun titaanidioksidi oli luokiteltu CMR-aineeksi, esitettiin 28 päivänä tammikuuta 2020 pyyntö sen käytöstä kosmeettisissa valmisteissa poikkeuksellisesti asetuksen (EY) N:o 1223/2009 15 artiklan 1 kohdan toisen virkkeen nojalla.
                  
               
                     (8)
                  
                  
                     Kuluttajien turvallisuutta käsittelevä tiedekomitea antoi 6 päivänä lokakuuta 2020 titaanidioksidia koskevan tieteellisen lausunnon (5), jäljempänä ’tiedekomitean lausunto’, tarvittavien toimenpiteiden hyväksymiseksi asetuksen (EY) N:o 1223/2009 15 artiklan 1 kohdan mukaisesti. Tiedekomitean lausunnossa – joka koski jauheen muodossa olevaa titaanidioksidia (hengittyvä), joka sisältää vähintään 1 prosenttia aerodynaamiselta halkaisijaltaan ≤ 10 μm olevia hiukkasia – todettiin käytettävissä olevien tietojen perusteella, että TiO2 on tavalliselle kuluttajille turvallinen kasvoille tarkoitetuissa valmisteissa irtojauheena enintään 25 prosentin pitoisuutena sekä hiuksille ja kasvojen karvoille tarkoitetuissa aerosolisuihkevalmisteissa enintään 1,4 prosentin pitoisuutena. Ammattikäytössä TiO2:ta pidettiin turvallisena hiuksille ja kasvojen karvoille tarkoitetuissa aerosolisuihkevalmisteissa enintään 1,1 prosentin pitoisuutena.
                  
               
                     (9)
                  
                  
                     Kuluttajien turvallisuutta käsittelevä tiedekomitea totesi lopuksi, että nämä tulokset on saatu vain yhteen titaanidioksidimateriaalin tyyppiin (pigmentti) perustuvista kosmeettisista valmisteista ja että lisätietojen puuttuessa ei voitu todeta, voidaanko näitä päätelmiä soveltaa myös muihin kosmeettisiin valmisteisiin, jotka sisältävät titaanidioksidityyppejä, joita tiedekomitean lausunto ei nimenomaisesti kata.
                  
               
                     (10)
                  
                  
                     Kuluttajien turvallisuutta käsittelevän tiedekomitean päätelmien perusteella titaanidioksidia jauheena, joka sisältää vähintään 1 prosenttia aerodynaamiselta halkaisijaltaan ≤ 10 μm olevia hiukkasia, ei pitäisi hyväksyä käytettäväksi käyttötarkoituksissa, jotka voivat aiheuttaa loppukäyttäjän altistumista hengitysteitse. Tästä syystä se olisi lisättävä asetuksen (EY) N:o 1223/2009 liitteessä III olevaan rajoitusten kohteina olevien aineiden luetteloon, ja sen käyttö olisi sallittava ainoastaan irtojauhemaisissa kasvoille tarkoitetuissa valmisteissa sekä hiuksille ja kasvojen karvoille tarkoitetuissa aerosolisuihkevalmisteissa, kuten kyseisissä päätelmissä todetaan. Sen lisäksi, että titaanidioksidi sisällytetään asetuksen (EY) N:o 1223/2009 liitteeseen III, olisi säädettävä, että titaanidioksidin käyttö väriaineena kyseisen asetuksen liitteessä IV olevan viitenumerokohdan 143 mukaisesti ja titaanidioksidin käyttö UV-suodattimena mainitun asetuksen liitteessä VI olevan viitenumerokohdan 27 mukaisesti olisi sallittava, sanotun kuitenkaan rajoittamatta titaanidioksidin rajoitettua käyttöä kyseisen asetuksen liitteen III mukaisesti. Tämän vuoksi asetuksen (EY) N:o 1223/2009 liitteiden IV ja VI asianmukaisiin kohtiin olisi lisättävä viittaus titaanidioksidin rajoitetusta käytöstä kyseisen asetuksen liitteen III mukaisesti. Mitä tulee titaanidioksidin (nano) käyttöön UV-suodattimena asetuksen (EY) N:o 1223/2009 liitteen VI viitenumerokohdan 27a mukaisesti, lisätoimenpiteitä ei tarvita, koska viitenumerokohdassa 27a säädetään jo, että titaanidioksidia (nano) ei saa käyttää valmisteissa, jotka voivat johtaa loppukäyttäjän keuhkojen altistumiseen hengitysteitse.
                  
               
                     (11)
                  
                  
                     Ainetta titaanioksidi lukuun ottamatta minkään muun sellaisen aineen, jotka on delegoidulla asetuksella (EU) 2020/217 luokiteltu asetuksen (EY) N:o 1272/2008 nojalla CMR-aineiksi, käytöstä kosmeettisissa valmisteissa poikkeuksen nojalla ei ole toimitettu hakemusta. Tämä koskee kobolttia, metaldehydiä (ISO), metyylimerurikloridia, bentso[rst]pentafeeniä, dibentso[b,def]kryseeniä eli dibentso[a,h]pyreeniä, etanolia, 2,2’-iminobis-, N-(C13-15-haara- ja suoraketjuisia alkyyli)johdannaisia, syflumetofeeniä (ISO), di-isoheksyyliftalaattia, halosulfuronimetyyliä (ISO), 2-metyyli-imidatsolia, metaflumitsonia (ISO), dibutyylibis(pentaani-2,4-dionato-O,O’)tinaa, nikkelibis(sulfamidaattia), 2-bentsyyli-2-dimetyyliamino-4’morfoliinibutyrofenonia ja etyleenioksidia. Näihin aineisiin ei tällä hetkellä sovelleta asetuksen (EY) N:o 1223/2009 liitteessä III vahvistettuja rajoituksia, eikä niitä ole hyväksytty liitteiden IV, V tai VI mukaisesti. Kolme näistä aineista eli nikkelibis(sulfamidaatti), etyleenioksidi ja 2-bentsyyli-2-dimetyyliamino-4’morfoliinibutyrofenoni luetellaan tällä hetkellä kyseisen asetuksen liitteessä II. Aineet, joita ei ole vielä lueteltu asetuksen (EY) N:o 1223/2009 liitteessä II, olisi lisättävä kyseisessä liitteessä olevaan kosmeettisissa valmisteissa kiellettyjen aineiden luetteloon.
                  
               
                     (12)
                  
                  
                     Komission asetuksella (EU) 2019/1966 (6), jolla pantiin yhdenmukaisesti täytäntöön asetuksen (EY) N:o 1272/2008 nojalla komission asetuksen (EU) 2018/1480 (7) mukaisesti CMR-aineiksi luokiteltuja aineita koskeva kielto, muutettiin asetuksen (EY) N:o 1223/2009 liitteen III viitenumerokohtaa 98 siltä osin kuin on kyse aineesta bentsoehappo, 2-hydroksi- (INCI-nimi: salicylic acid). Jotta nämä muutokset olisivat täysin yhdenmukaisia kuluttajien turvallisuutta käsittelevän alkuperäisen tiedekomitean lausunnon (8) päätelmien kanssa, on aiheellista sallia kyseisen aineen käyttö muihin tarkoituksiin kuin säilöntätarkoituksiin vartalovoiteissa, luomiväreissä, ripsiväreissä, silmänrajauskynissä, huulipunissa sekä roll-on-deodoranteissa enintään 0,5 prosentin pitoisuutena. Sen vuoksi asetuksen (EY) N:o 1223/2009 liitteessä III olevaa viitenumerokohtaa 98 olisi muutettava.
                  
               
                     (13)
                  
                  
                     Lisäksi aine nikkelibis(tetrafluoriboraatti) (CAS-numero: 14708-14-6) on lisätty erehdyksessä kaksi kertaa asetuksen (EY) N:o 1223/2009 liitteeseen II (viitenumerokohdat 1401 ja 1427) komission asetuksella (EU) 2019/831 (9), joka hyväksyttiin komission asetuksen (EU) 2017/776 (10) mukaisesti asetuksen (EY) N:o 1272/2008 nojalla CMR-aineiksi luokiteltujen aineiden käyttökiellon täytäntöönpanon yhdenmukaistamiseksi. Jälkimmäinen näistä viitenumerokohdista on näin ollen tarpeeton, ja se olisi poistettava.
                  
               
                     (14)
                  
                  
                     Sen vuoksi asetusta (EY) N:o 1223/2009 olisi muutettava ja se olisi oikaistava.
                  
               
                     (15)
                  
                  
                     Tällä asetuksella asetukseen (EY) N:o 1223/2009 tehtävien muutosten perustana on se, että asianomaiset aineet on delegoidulla asetuksella (EU) 2020/217 luokiteltu CMR-aineiksi, joten näitä muutoksia olisi sovellettava samasta päivästä kuin kyseistä delegoitua asetusta.
                  
               
                     (16)
                  
                  
                     Tässä asetuksessa säädetyt toimenpiteet ovat kosmeettisten valmisteiden pysyvän komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1223/2009 liitteet II, III, IV ja VI tämän asetuksen liitteen mukaisesti.
         
         
            2 artikla
            Poistetaan asetuksen (EY) N:o 1223/2009 liitteessä II oleva nikkelibis(tetrafluoriboraatti)-ainetta koskeva viitenumerokohta 1427 (CAS-numero: 14708-14-6).
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Asetuksen 1 artiklaa sovelletaan liitteessä olevien 1 kohdan, 2 kohdan b alakohdan, 3 kohdan ja 4 kohdan osalta 1 päivästä lokakuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä toukokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 342, 22.12.2009, s. 59.
         
            (2)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).
         
            (3)  Komission delegoitu asetus (EU) 2020/217, annettu 4 päivänä lokakuuta 2019, aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 muuttamisesta sen mukauttamiseksi tekniikan ja tieteen kehitykseen ja kyseisen asetuksen oikaisemisesta (EUVL L 44, 18.2.2020, s. 1).
         
            (4)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).
         
            (5)  SCCS (kuluttajien turvallisuutta käsittelevä tiedekomitea), Opinion on Titanium dioxide (TiO2), alustava versio 7. elokuuta 2020, lopullinen versio 6. lokakuuta 2020, SCCS/1617/20.
         
            (6)  Komission asetus (EU) 2019/1966, annettu 27 päivänä marraskuuta 2019, kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteiden II, III ja V muuttamisesta ja oikaisemisesta (EUVL L 307, 28.11.2019, s. 15).
         
            (7)  Komission asetus (EU) 2018/1480, annettu 4 päivänä lokakuuta 2018, aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 muuttamisesta sen mukauttamiseksi tekniikan ja tieteen kehitykseen ja komission asetuksen (EU) 2017/776 oikaisemisesta (EUVL L 251, 5.10.2018, s. 1).
         
            (8)  SCCS (kuluttajien turvallisuutta käsittelevä tiedekomitea), Opinion on salicylic acid, oikaisu 20.–21. kesäkuuta 2019, SCCS/1601/18.
         
            (9)  Komission asetus (EU) 2019/831, annettu 22 päivänä toukokuuta 2019, kosmeettisista valmisteista annetun Euroopan parlamentin ja neuvoston asetuksen (EY) N:o 1223/2009 liitteiden II, III ja V muuttamisesta (EUVL L 137, 23.5.2019, s. 29).
         
            (10)  Komission asetus (EU) 2017/776, annettu 4 päivänä toukokuuta 2017, aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 muuttamisesta sen mukauttamiseksi tekniikan ja tieteen kehitykseen (EUVL L 116, 5.5.2017, s. 1).
      
      
         
            LIITE
            Muutetaan asetus (EY) N:o 1223/2009 seuraavasti:
            
                        1)
                     
                     
                        Lisätään liitteeseen II seuraavat kohdat:
                        
                                    
                                       Viitenumero
                                    
                                 
                                 
                                    
                                       Aineiden tunnistus
                                    
                                 
                              
                                    
                                       Kemiallinen nimi/INN
                                    
                                 
                                 
                                    
                                       CAS-numero
                                    
                                 
                                 
                                    
                                       EY-numero
                                    
                                 
                              
                                    
                                       a
                                    
                                 
                                 
                                    
                                       b
                                    
                                 
                                 
                                    
                                       c
                                    
                                 
                                 
                                    
                                       d
                                    
                                 
                              
                                    ”x
                                 
                                 
                                    Koboltti
                                 
                                 
                                    7440-48-4
                                 
                                 
                                    231-158-0
                                 
                              
                                    x
                                 
                                 
                                    Metaldehydi (ISO); 2,4,6,8-tetrametyyli-1,3,5,7-tetraoksasyklo-oktaani
                                 
                                 
                                    108-62-3
                                 
                                 
                                    203-600-2
                                 
                              
                                    x
                                 
                                 
                                    Metyylielohopeakloridi
                                 
                                 
                                    115-09-3
                                 
                                 
                                    204-064-2
                                 
                              
                                    x
                                 
                                 
                                    Bentso[rst]pentafeeni
                                 
                                 
                                    189-55-9
                                 
                                 
                                    205-877-5
                                 
                              
                                    x
                                 
                                 
                                    Dibentso[b,def]kryseeni; dibenzo[a,h]pyreeni
                                 
                                 
                                    189-64-0
                                 
                                 
                                    205-878-0
                                 
                              
                                    x
                                 
                                 
                                    Etanoli, 2,2’-iminobis-, N-(C13-15-haara- ja suoraketjuiset alkyyli)johdannaiset.
                                 
                                 
                                    97925-95-6
                                 
                                 
                                    308-208-6
                                 
                              
                                    x
                                 
                                 
                                    Syflumetofeeni (ISO); 2-metoksietyyli (RS)-2-(4-tert-butyylifenyyli)-2-syano-3-okso-3-(α,α,α-trifluori-o-tolyyli)propionaatti
                                 
                                 
                                    400882-07-7
                                 
                                 
                                    -
                                 
                              
                                    x
                                 
                                 
                                    Di-isoheksyyliftalaatti
                                 
                                 
                                    71850-09-4
                                 
                                 
                                    276-090-2
                                 
                              
                                    x
                                 
                                 
                                    Halosulfuronimetyyli (ISO); metyyli 3-kloori-5-{[(4,6-dimetoksipyrimidiini-2-yyli)karbamoyyli]sulfamoyyli}-1-metyyli-1H-pyratsoli-4-karboksylaatti
                                 
                                 
                                    100784-20-1
                                 
                                 
                                    -
                                 
                              
                                    x
                                 
                                 
                                    2-Metyyli-imidatsoli
                                 
                                 
                                    693-98-1
                                 
                                 
                                    211-765-7
                                 
                              
                                    x
                                 
                                 
                                    Metaflumitsoni (ISO);
                                    (EZ)-2’-[2-(4- syanofenyyli)-1-(α,α,α -trifluori-m-tolyyli) etylideeni]-[4-(trifluorimetoksi)fenyyli]karbanilohydratsidi [E-isomeeri ≥ 90 %, Z-isomeeri ≤ 10 % suhteellinen osuus]; [1]
                                    (E)-2’-[2-(4-syanofenyyli)- 1-(α,α,α -trifluori-m-tolyyli)etylideeni]-[4-(trifluorimetoksi)fenyyli]karbanilohydratsidi [2]
                                 
                                 
                                    139968-49-3 [1]
                                    852403-68-0 [2]
                                 
                                 
                                    -
                                 
                              
                                    x
                                 
                                 
                                    Dibutyylibis(pentaani-2,4-dionato-O,O’)tina
                                 
                                 
                                    22673-19-4
                                 
                                 
                                    245-152-0”
                                 
                              
                  
                        2)
                     
                     
                        Muutetaan liite III seuraavasti:
                        
                                    a)
                                 
                                 
                                    Korvataan viitenumerokohta 98 seuraavasti:
                                    
                                                Viitenumero
                                             
                                             
                                                Aineiden tunnistus
                                             
                                             
                                                Rajoitukset
                                             
                                             
                                                Käytön edellytysten ja varoitusten sanamuoto
                                             
                                          
                                                Kemiallinen nimi/INN
                                             
                                             
                                                Ainesosien yleisten nimien luettelossa esiintyvä nimi
                                             
                                             
                                                CAS-numero
                                             
                                             
                                                EY-numero
                                             
                                             
                                                Valmistetyyppi, kehon osat
                                             
                                             
                                                Enimmäispitoisuus käyttövalmiissa valmisteessa
                                             
                                             
                                                Muu
                                             
                                          
                                                a
                                             
                                             
                                                b
                                             
                                             
                                                c
                                             
                                             
                                                d
                                             
                                             
                                                e
                                             
                                             
                                                f
                                             
                                             
                                                g
                                             
                                             
                                                h
                                             
                                             
                                                i
                                             
                                          
                                                ”98
                                             
                                             
                                                Bentsoehappo, 2-hydroksi-  (1)
                                                
                                             
                                             
                                                Salicylic acid
                                             
                                             
                                                69-72-7
                                             
                                             
                                                200-712-3
                                             
                                             
                                                
                                                            a)
                                                         
                                                         
                                                            Poishuuhdeltavat hiuksille ja kasvojen karvoille tarkoitetut valmisteet
                                                         
                                                      
                                                            b)
                                                         
                                                         
                                                            Muut valmisteet lukuun ottamatta vartalovoiteita, luomivärejä, ripsivärejä, silmänrajauskyniä, huulipunia ja roll-on-deodorantteja
                                                         
                                                      
                                                            c)
                                                         
                                                         
                                                            Vartalovoiteet, luomivärit, ripsivärit, silmänrajauskynät, huulipunat ja roll-on-deodorantit
                                                         
                                                      
                                             
                                                
                                                            a)
                                                         
                                                         
                                                            3,0 %
                                                         
                                                      
                                                            b)
                                                         
                                                         
                                                            2,0 %
                                                         
                                                      
                                                            c)
                                                         
                                                         
                                                            0,5 %
                                                         
                                                      
                                             
                                                a) b) c)
                                                Ei saa käyttää alle 3-vuotiaille lapsille tarkoitetuissa valmisteissa. Ei saa käyttää valmisteissa, jotka voivat aiheuttaa loppukäyttäjän keuhkojen altistumista hengitysteitse. Ei saa käyttää suuhygieniavalmisteissa. Muihin tarkoituksiin kuin mikro-organismien kehittymisen estämiseksi valmisteessa. Käyttötarkoitus on ilmoitettava selkeästi valmisteen pakkauksessa.
                                                Nämä pitoisuudet sisältävät kaiken aineen Salicylic acid käytön.
                                             
                                             
                                                a) b) c)
                                                Ei saa käyttää alle 3-vuotiaille lapsille  (2)
                                                
                                             
                                          
                              
                                    b)
                                 
                                 
                                    Lisätään kohta seuraavasti:
                                    
                                                Viitenumero
                                             
                                             
                                                Aineiden tunnistus
                                             
                                             
                                                Rajoitukset
                                             
                                             
                                                Käytön edellytysten ja varoitusten sanamuoto
                                             
                                          
                                                Kemiallinen nimi/INN
                                             
                                             
                                                Ainesosien yleisten nimien luettelossa esiintyvä nimi
                                             
                                             
                                                CAS-numero
                                             
                                             
                                                EY-numero
                                             
                                             
                                                Valmistetyyppi, kehon osat
                                             
                                             
                                                Enimmäispitoisuus käyttövalmiissa valmisteessa
                                             
                                             
                                                Muu
                                             
                                          
                                                a
                                             
                                             
                                                b
                                             
                                             
                                                c
                                             
                                             
                                                d
                                             
                                             
                                                e
                                             
                                             
                                                f
                                             
                                             
                                                g
                                             
                                             
                                                h
                                             
                                             
                                                i
                                             
                                          
                                                ”x
                                             
                                             
                                                Titaanidioksidi jauheena, joka sisältää vähintään 1 prosenttia titaanidioksidihiukkasia, joiden aerodynaaminen halkaisija on ≤ 10 μm
                                             
                                             
                                                Titanium Dioxide
                                             
                                             
                                                13463-67-7/ 1317-70-0/ 1317-80-2
                                             
                                             
                                                236-675-5/ 215-280-1/ 215-282-2
                                             
                                             
                                                
                                                            a)
                                                         
                                                         
                                                            kasvoille tarkoitetut irtojauhevalmisteet
                                                         
                                                      
                                                            b)
                                                         
                                                         
                                                            hiuksille ja kasvojen karvoille tarkoitetut aerosolisuihkevalmisteet
                                                         
                                                      
                                                            c)
                                                         
                                                         
                                                            muut valmisteet
                                                         
                                                      
                                             
                                                
                                                            a)
                                                         
                                                         
                                                            25 %
                                                         
                                                      
                                                            b)
                                                         
                                                         
                                                            1,4 % kuluttajille ja 1,1
                                                         
                                                      % ammattikäytössä.
                                             
                                             
                                                a) b)
                                                Ainoastaan pigmenttimuodossa
                                                (c)
                                                Ei saa käyttää
                                                valmisteissa, jotka voivat aiheuttaa loppukäyttäjän keuhkojen altistumista hengitysteitse”
                                             
                                             
                                                 
                                             
                                          
                              
                  
                        3)
                     
                     
                        Korvataan liitteen IV viitenumerokohta 143 seuraavasti:
                        
                                    Viitenumero
                                 
                                 
                                    Aineiden tunnistus
                                 
                                 
                                     
                                 
                                 
                                    Edellytykset
                                 
                                 
                                    Käytön edellytysten ja varoitusten sanamuoto
                                 
                              
                                    Kemiallinen nimi
                                 
                                 
                                    Väri-indeksinumero / ainesosien yleisten nimien luettelossa esiintyvä numero/ nimi
                                 
                                 
                                    CAS-numero
                                 
                                 
                                    EY-numero
                                 
                                 
                                    Väri
                                 
                                 
                                    Valmistetyyppi, kehon osat
                                 
                                 
                                    Enimmäispitoisuus käyttövalmiissa valmisteessa
                                 
                                 
                                    Muu
                                 
                              
                                    a
                                 
                                 
                                    b
                                 
                                 
                                    c
                                 
                                 
                                    d
                                 
                                 
                                    e
                                 
                                 
                                    f
                                 
                                 
                                    g
                                 
                                 
                                    h
                                 
                                 
                                    i
                                 
                                 
                                    j
                                 
                              
                                    ”143
                                 
                                 
                                    Titaanidioksidi  (3)
                                    
                                 
                                 
                                    77891
                                 
                                 
                                     
                                 
                                 
                                    236-675-5
                                 
                                 
                                    Valkoinen
                                 
                                 
                                     
                                 
                                 
                                     
                                 
                                 
                                    
                                                —
                                             
                                             
                                                Puhtauskriteerit sellaisina kuin niistä on säädetty komission direktiivissä 95/45/EY (E 171)
                                             
                                          
                                                —
                                             
                                             
                                                Titaanidioksidin käytön jauheena, joka sisältää vähintään 1 prosenttia titaanidioksidihiukkasia, joiden aerodynaaminen halkaisija on ≤ 10 μm, on oltava liitteen III, nro [321], mukaista.
                                             
                                          
                                 
                                     
                                 
                              
                  
                        4)
                     
                     
                        Korvataan liitteen VI viitenumerokohta 27 seuraavasti:
                        
                                    Viitenumero
                                 
                                 
                                    Aineiden tunnistus
                                 
                                 
                                    Edellytykset
                                 
                                 
                                    Käytön edellytysten ja varoitusten sanamuoto
                                 
                              
                                    Kemiallinen nimi/INN/XAN
                                 
                                 
                                    Ainesosien yleisten nimien luettelossa esiintyvä nimi
                                 
                                 
                                    CAS-numero
                                 
                                 
                                    EY-numero
                                 
                                 
                                    Valmistetyyppi, kehon osat
                                 
                                 
                                    Enimmäispitoisuus käyttövalmiissa valmisteessa
                                 
                                 
                                    Muu
                                 
                              
                                    a
                                 
                                 
                                    b
                                 
                                 
                                    c
                                 
                                 
                                    d
                                 
                                 
                                    e
                                 
                                 
                                    f
                                 
                                 
                                    g
                                 
                                 
                                    h
                                 
                                 
                                    i
                                 
                              
                                    ”27
                                 
                                 
                                    Titaanidioksidi  ((2))
                                    
                                 
                                 
                                    Titanium Dioxide
                                 
                                 
                                    13463-67-7/ 1317-70-0/ 1317-80-2
                                 
                                 
                                    236-675-5/ 215-280-1/ 215-282-2
                                 
                                 
                                     
                                 
                                 
                                    25 %
                                 
                                 
                                    Titaanidioksidin käytön jauheena, joka sisältää vähintään 1 prosenttia titaanidioksidihiukkasia, joiden aerodynaaminen halkaisija on ≤ 10 μm, on oltava liitteen III, nro [321], mukaista. Liitteen III sarakkeessa f olevassa c kohdassa tarkoitettuihin valmistetyyppeihin, joiden numero on [321], sovelletaan tämän kohdan sarakkeessa g ilmoitettua enimmäispitoisuutta käyttövalmiissa valmisteessa.
                                 
                                 
                                     
                                 
                              
                  
               (1)  Säilöntäaineena, ks. liite V, nro 3.
            
               (2)  Ainoastaan valmisteet, joita saatetaan käyttää alle 3-vuotiaille lapsille.”
            
               (3)  UV-suodattimena, ks. liite VI, nro 27.”
            
               ((2))  Väriaineena, ks. liite IV, nro 143.”.